Lierni Altuna Ugarte

Lierni Altuna Ugarte (Aramaio, Araba, 1962) bertsolaria, gai-jartzailea, aurkezlea eta irakaslea da. Zinegotzi eta alkate lanetan ere jardun du.

 Bizitza 
Filosofia ikasketak egin zituen Donostian, baita Antropologia ere. Bertsolaritzan 16 urterekin hasi zuen ibilbidea Aramaioko bertso eskolan eta gero, irakasle ere jardun zuen. Gai-gidarien taldean parte hartu du.

 Lan ibilbidea 
Irakaslea da, eta sindikalki liberatuta egon da. Aramaioko alkate lanetan hasi zen 1998an.

 Bertsolaritza 
Aramaioko Bertso-Eskolan ikasle. Geroago, hango bertso-eskolaren bultzatzaile aktiboa eta irakaslea ere bai. Irratian jardun du bertsoak komentatzen. HALA BEDI irratiko Bertxoko irratsaioan egiten eta emititzen parte hartu zuen 2005-2006 eta 2006-2007 ikasturteetan.

1997ko Arabako Eskolarteko Txapelketan egin zuen bertsolari debuta. 2002an gai-jartzaile lanetan hasi zen eta 2004ko Arabako Bertsolari Txapelketan gai-jartzaile jardun zuen.

Arabako Bertsozale Elkarteko zuzendaritza kidea eta komunikazio arduraduna izan da. 2009ko Euskal Herriko Bertsolari Txapelketa Nagusian aurkezle lanetan hartu zuen parte.

 Ekitaldiak 

 Gai-jartzaile/gai-sortzaile: 

 Arabako Bertsolari Txapelketan 2004an hasi zen gai-jartzaile taldean parte hartzen, sortzen eta gaiak jartzen.

 Arabako Eskolarteko Bertsolari Txapelketan 2002an, gaiak sortu edo jartzen edo bietan.

 Bagare (2002, 2003, 2004, 2005, 2006 udazkenak) eta Bertxoko (2007 eta 2008ko udazkenak) Bertsolari Sariketako gai-jartzaile taldean sortzen eta jartzen.

 2002tik herrietako bertso saio ezberdinetan (Aramaio, Arrasate, Gasteiz, Araia ...)

 2009 Euskal Herriko Bertsolari Txapelketa Nagusiko gai-jartzaile taldeko kide, gaiak sortzen eta jartzen saio baten.

 Antolatzaile: 

 2006, 2007, 2008 eta 2009ko Arabako Bertsolari Txapelketetan Talde Antolatzailean parte hartu zuen. (2007an eta 2008an Komunikazio arduradun gisa eta 2009an koordinatzaile edo arduradun gisa).

 Bagare (2006) eta Bertxoko (2007 eta 2008) Bertso Sariketen antolakuntzan lagundu zuen.

 Aramaioko eta Arrasateko Bertso Eskolek antolatutako saio eta bertso gauza ezberdinen antolakuntzan parte hartzen hasi zen 2002an.

 Bertso-eskolako irakasle/eragile: 

 Aramaioko Bertso Eskola: Klaseen antolaketan eta ekintza ezberdinen antolakuntzan parte hartzen hasi zen 1997an bertso eskola sortu zenetik,  bestela klase hauexek eman ditu:

2005-2006 kurtsotik 07/08 kurtsora bitartean Gazteen Taldearen irakasle izan zen.

2006-2007 kurtsotik 08/09 kurtsora Gaztetxoen Talde bat eraman zuen.

2008-2009 ikasturtean Gaztetxoen beste talde baten irakasle izan zen.

 Arrasateko Bertso Eskola: Klaseen antolaketan eta ekintza ezberdinen antolakuntzan parte hartu du 2005-2006 ikasturtetik. Irakasle gisa:

2005-2006 ikasturtetik 2008-2009 ikasturtera bitartean Gaztetxoen Taldea.

 "Bertsolaria": 
 1997, 1998, 1999 eta 2000ko Arabako Eskolarteko Txapelketak
 Arabako Bertsolari Txapelketa 2002 eta 2003
 Aramaioko Uribarri eta Azkoaga auzoetako jaietan.
 Bertso-irratsaiogilea: 
 HALA BEDI irratiko Bertxoko irratsaioan egiten eta emititzen parte hartu zuen 2005-2006 eta 2006-2007 ikasturteetan.
 Lehen plaza
 Bertsolari gisa: 1997ko Arabako Eskolarteko Txapelketan Gai-jartzaile gisa: 2004ko Arabako Bertsolari Txapelketan

 Erreferentziak 

 Kanpo estekak 

Kategoria:Aramaioarrak
Kategoria:Bertsolariak
Kategoria:Emakume bertsolariak
Kategoria:Gai-jartzaileak
Kategoria:Emakume gai-jartzaileak
Kategoria:Euskal Herriko alkateak
Kategoria:Irakasleak